Kenneth Rogoff

Kenneth Saul Rogoff (født 22. mars 1953 i Rochester i New York er en amerikansk samfunnsøkonom og professor ved Harvard University. Han er kjent for sitt arbeid med finanskriser. Rogoff er også stormester i sjakk.

Rogoff studerte ved Yale University og tok i 1980 doktorgrad i økonomi ved Massachusetts Institute of Technology. Han har arbeidet i Det internasjonale pengefondet og for Federal Reserve System.

Rogoff var tilknyttet University of Wisconsin-Madison (1985–1988), University of California, Berkeley (1989–1991), Princeton University (1992–1999). Han har vært professor i økonomi ved Harvard University siden 1999.

I 2009 ga han sammen med Carmen Reinhart ut boken This Time is Different: Eight Centuries of Financial Folly (Princeton University Press).

Referanser

Eksterne lenker 
 
 
 
 
  Presentasjon , Harvard University

Økonomer fra USA
Professorer ved Harvard University
Personer fra Rochester